त्यसैगरी केही राजनेताहरू यो स्तरमा आउँन सक्छन् । जसमा टंकप्रसाद आचार्य, विश्वेश्वरप्रसाद कोइराला, सुवर्ण शमशेर राणा, गणेशमान सिंह, कृष्णप्रसाद भट्टराई, मनमोहन अधिकारी, मदनकुमार भण्डारीलगायतलाई लिन सकिन्छ । गेहेन्द्र शमशेरजस्ता वैज्ञानिक, जयपृथ्वीबहादुर सिंहजस्ता शिक्षाविद् तथा मानवतावादी व्यक्तित्व, कृष्णप्रसाद कोइरालाजस्ता चेतनाका धनी व्यक्ति, कृष्णलाल अधिकारीजस्ता विद्रोही लेखक, बाबुराम आचार्य, बालचन्द्र शर्मा, नयराज पन्तजस्ता इतिहासकार पनि यही स्तरका व्यक्तित्व हुन् । २००७ सालको क्रान्तिका योजनाकार तथा आर्थिक व्यवस्थापक महावीर शमशेर राणा र महेन्द्रविक्रम शाहहरू पनि यस स्तरका सम्भाव्य व्यक्तित्व हुन् । अमरसिंह थापा र बलभद्र कुँवरकै समस्तरका भक्ति थापा पनि यसका लागि योग्य प्रमाणित हुन सक्छन् जसले ७० वर्षको उमेरमा पनि देउथलको युद्धको नेतृत्व गरेर वीरगति पउका थिए ।
